**A 15. sorszámú Egészségügyi kártevőirtó és fertőtlenítő megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 32 853 01

1.2. Szakképesítés megnevezése: Egészségügyi kártevőirtó és fertőtlenítő

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 1100–1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
|  | 3.1.2 | 7914 | Kártevőirtó, gyomirtó | Kártevőirtó |
|  | 3.1.3. | Rágcsálóirtó |
|  | 3.1.4. | Rovarirtó |
|  | 3.1.5. | 3339 | Egyéb, humánegészségügyhöz kapcsolódó foglalkozású | Egészségőr, fertőtlenítő |
|  | 3.1.6. | Egészségügyi kártevőirtó és fertőtlenítő |

3.2. A szakképesítés munkaterületének rövid leírása:

Az ember közvetlen környezetében végzi az egészségügyi szempontból káros rovarok és rágcsálók irtását, szabadforgalmú, veszélyes irtószerekkel, gázosítás során közreműködik az egészségügyi gázmester utasításainak megfelelően. Munkáját elsődlegesen egészségügyi intézmények, kereskedelmi– és vendéglátóipari szolgáltatók, ipar, mezőgazdaság (raktározott terményvédelem) területén végzi. Utasításra, a közreműködő hatóság, vagy a közegészségügyi–járványügyi szakemberek irányítása mellett közegészségügyi, prevenciós és járványmegelőzéssel kapcsolatos feladatokat lát el.

A szakképesítéssel rendelkező képes:

– munkáját környezettudatosan, az ökológiai alapelveket figyelembe véve végezni

– felelősségteljesen végezni feladatát

– kártevő–mentesítéssel kapcsolatos szakmai tanácsot adni

– észlelni és felmérni a káros rovarok és rágcsálók jelenlétét

– felismerni az irtást nehezítő környezeti vagy emberi tényezőket

– a káros rovarok, rágcsálók irtásához megfelelő irtószereket és gázosítószereket beszerezni

– az irtószereket biztonságosan szállítani és tárolni

– a munkavédelmi és tűzvédelmi szempontokat messzemenően betartani

– felmérni az irtószerek munkaegészségügyi, környezetegészségügyi kockázatát és toxicitásuk esetleges következményeit

– szakszerűen és biztonságosan használni az irtószereket

– közegészségügyi, prevenciós és járványmegelőzéssel kapcsolatos feladatokat ellátni

– részt venni az egészségügyi intézmények fertőtlenítéshez és sterilizáláshoz kapcsolódó folyamataiban

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 53 853 01 | Egészségügyi gázmester | szakképesítés–ráépülés |
| 3.3.4. | 55 720 01 | Egészségügyi gyakorlatvezető | szakképesítés–ráépülés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
|  | 4.2. | **azonosító**  **száma** | **megnevezése** |
|  | 4.3. | 11127–12 | Általános egészségügyi alapmodul |
|  | 4.4. | 11128–12 | Elsősegélynyújtás, toxikológia |
|  | 4.5. | 11130–12 | Fertőtlenítés |
|  | 4.6. | 11129–12 | Kártevőirtás |
|  | 4.7. | 11497–12 | Foglalkoztatás I. |
|  | 4.8. | 11499–12 | Foglalkoztatás II. |
|  | 4.9. | 11500–12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés szakmai követelménymoduljainak** | | |
|  | 5.2.2. | **azonosító**  **száma** | **megnevezése** | **a modulzáró vizsga vizsgatevékenysége** |
|  | 5.2.3. | 11127–12 | Általános egészségügyi alapmodul | írásbeli és szóbeli |
|  | 5.2.4. | 11128–12 | Elsősegélynyújtás, toxikológia | gyakorlati |
|  | 5.2.5. | 11130–12 | Fertőtlenítés | írásbeli és szóbeli |
|  | 5.2.6. | 11129–12 | Kártevőirtás | írásbeli és szóbeli |
|  | 5.2.7. | 11497–12 | Foglalkoztatás I | írásbeli |
|  | 5.2.8. | 11499–12 | Foglalkoztatás II. | írásbeli |
|  | 5.2.9. | 11500–12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Kártevőirtás

A vizsgafeladat ismertetése: Feladatleírásban rögzítetten, meghatározás után kiválasztja a célszervezetet, a megfelelő módszert, technológiát, a szükséges gépeket, eszközöket, anyagokat, védőfelszereléseket, elvégzi a szükséges tájékoztatást, felvilágosítást és a tevékenységgel kapcsolatos adminisztrációt

A vizsgafeladat időtartama: 30 perc

A vizsgafeladat értékelési súlyaránya: 50%

B) A vizsgafeladat megnevezése: Fertőtlenítés

A vizsgafeladat ismertetése: Feladatleírásban rögzítetten, meghatározás után kiválasztja a megfelelő módszert, technológiát, a szükséges gépeket, eszközöket, anyagokat, védőfelszereléseket, elvégzi a fertőtlenítést és ellátja az azzal kapcsolatos adminisztrációt.

A vizsgafeladat időtartama: 30 perc

A vizsgafeladat értékelési súlyaránya: 20%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Kártevők elleni védekezés és fertőtlenítés

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő 11127–12 Általános egészségügyi alapmodul, 11128–12 Elsősegélynyújtás, toxikológia, 11130–12 Fertőtlenítés, 11129–12 Kártevőirtás szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
|  |
|  | 6.2. | Egyéni védőeszközök |
|  | 6.3. | Egyéni védőeszközök gázosításhoz |
|  | 6.4. | Légzésvédőhöz betétek |
|  | 6.5. | Vegyszer kimutatásához szükséges eszközök |
|  | 6.6. | Mentőládák |
|  | 6.7. | Gyógyszerek/ellenszerek |
|  | 6.8. | Elsősegélynyújtó eszközök |
|  | 6.9. | Biocid szerek ( I – II – III. kategóriás) |
|  | 6.10. | Permetezőgépek |
|  | 6.11. | Porozó gépek |
|  | 6.12. | Benzinmotoros gépek |
|  | 6.13. | Ultra Low Volume–gépek |
|  | 6.14. | Hidegködképző gépek |
|  | 6.15. | Melegködképző gépek |
|  | 6.16. | Gélkijuttató eszközök |
|  | 6.17. | Készítmények keveréséhez alapanyagok |
|  | 6.18. | Készítmények keveréséhez segédanyagok |
|  | 6.19. | Készítmények keveréséhez eszközök |
|  | 6.20. | Készítmények kijuttatásához eszközök |
|  | 6.21. | Monitorállomások |
|  | 6.22. | Veszélyes anyagok megsemmisítéséhez eszközök |
|  | 6.23. | Kártevők jelenlétét kimutató eszközök |
|  | 6.24. | Iratminták, dokumentációk |
|  | 6.25. | Rovargyűjtemény |
|  | 6.26. | Fertőtlenítő gépek, eszközök, szerek |
|  | 6.27. | Veszélyt jelző feliratok, táblák, szalagok |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Kártevőirtók Országos Szövetsége